Џорџ Ворнер Ален

Џорџ Ворнер Ален (1916 – 1988) — британски уметник, кој се сметал за дел од неоромантичкото училиште.

 Живот 
Ален бил роден во 1916 година. Се школувал на Ленгсинговиот колеџ, а потоа, по препораки на уметникот Роберт Енинг Бел и уметничкиот критичар Џејмс Грег, на Факултетот за уметност Бајам Шо, каде што подоцна предавал. Подоцна живеел и работел во Брајтвел-кум-Сотвел, во близина на Валингфорд во Беркшир (денешен Оксфордшир).

Ален одржал самостојна изложба во Вокеровата галерија, Лондон, во 1952 година, за која воведниот есеј на каталогот го напишал неговиот колега сликар Брајан Томас. Сликите ги купиле Т.С. Елиот, Сер Џон Бетјеман и Ерл Болдвин. По големиот напор од изложбата, прекинал да слика осум години.

Тој се преобратил во римокатолицизмот во Абингдон во 1973 година, откако бил замолен да му оддаде почит на кардиналот Њуман. Починал во 1988 година.

 Дела 
Ален работел со масла, темпера, и акварел. Две од неговите дела, Пикник во Витенхем (1947-1948) и Враќањето од Ситера (1985-1986) се во галеријата Тејт, Лондон. Неговото дело Депонија за ѓубре (1955), прикажувајќи го Исус во позадина на индустријализацијата на Блек Кантри, било нарачан од Канон Дејвид Вуд, чија сопруга била братучетка на Ален, како олтарен живопис за индустриската мисија на Блек Кантри во  Сент Џорџ во Вулверхемптон. Била купена во 2007 година од Уметничката галерија Вулверхемптон, делумно купена со грант од Фондот за национални уметнички колекции. Други дела се чуваат во Нуфилдовата фондација и во Свиндоската уметничка галерија, Британскиот музеј, Рединговиот музеј и Волингфордовиот музеј.

 Понатамошно читање 



 Наводи 

 Надворешни врски 

 6 уметнички дела од или по Џорџ Ворнер Ален на страницата Art UK

Категорија:Неоромантизам
Категорија:Починати во 1988 година
Категорија:Родени во 1916 година
Категорија:Британски уметници